b'\n_START_ARTICLE_\nRomualdas Juknys\n_START_SECTION_\nBiografija\n_START_PARAGRAPH_\n1957 m. baig\xc4\x97 \xc5\xa0iauli\xc5\xb3 7-\xc4\x85j\xc4\x85 septynmet\xc4\x99 mokykl\xc4\x85. 1961 m. \xe2\x80\x93 Vilniaus Mi\xc5\xa1k\xc5\xb3 technikum\xc4\x85. 1970 m. baig\xc4\x97 Lietuvos \xc5\xbeem\xc4\x97s \xc5\xabkio akademij\xc4\x85 (L\xc5\xbd\xc5\xaaA). 1975 m. kovo 15 d. L\xc5\xbd\xc5\xaaA apgyn\xc4\x97 moksl\xc5\xb3 kandidato (daktaro) disertacij\xc4\x85 tema \xe2\x80\x9eOptimalaus apskaitos aik\xc5\xa1teli\xc5\xb3 dyd\xc5\xbeio ir j\xc5\xb3 i\xc5\xa1d\xc4\x97stymo tyrimai Lietuvos TSR pu\xc5\xa1ynuose\xe2\x80\x9c (mi\xc5\xa1kotvarka ir mi\xc5\xa1ko taksacija). 1990 m. gruod\xc5\xbeio 18 d. SSRS moksl\xc5\xb3 akademijos Sibiro skyriaus V. Suka\xc4\x8diovo mi\xc5\xa1ko ir medienos institute apgyn\xc4\x97 moksl\xc5\xb3 daktaro disertacij\xc4\x85 tema \xe2\x80\x9eU\xc5\xbeter\xc5\xa1toje aplinkoje augan\xc4\x8di\xc5\xb3 vienaam\xc5\xbei\xc5\xb3 pu\xc5\xa1yn\xc5\xb3 augimo eiga ir produktyvumas\xe2\x80\x9c (ekologija), 1993 m. disertacija nostrifikuota Lietuvos Mokslo taryboje suteikiant gamtos moksl\xc5\xb3 habilituoto daktaro laipsn\xc4\xaf._NEWLINE_1970\xe2\x80\x931993 m. L\xc5\xbd\xc5\xaaA mokslinis bendradarbis, 1985\xe2\x80\x931987 m. ir 1990 m. Mi\xc5\xa1k\xc5\xb3 monitoringo laboratorijos ved\xc4\x97jas. 1991\xe2\x80\x931993 m. Aplinkos apsaugos departamento Mokslo valdybos vir\xc5\xa1ininkas, kartu ir L\xc5\xbd\xc5\xaaA d\xc4\x97stytojas. Nuo 1993 m. VDU Aplinkotyros katedros ved\xc4\x97jas, 1996\xe2\x80\x932001 m. VDU Senato pirmininkas. 1994 m. suteiktas VDU profesoriaus pedagoginis vardas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 sritis \xe2\x80\x93 kompleksinis gamtini\xc5\xb3 ir antropogenini\xc5\xb3 veiksni\xc5\xb3 poveikis augalijai. Paskelb\xc4\x97 per 150 mokslini\xc5\xb3 straipsni\xc5\xb3 u\xc5\xbeter\xc5\xa1tos aplinkos poveikio mi\xc5\xa1k\xc5\xb3 b\xc5\xabklei ir augimui, kompleksinio klimato ir aplinkos veiksni\xc5\xb3 poveikio mi\xc5\xa1k\xc5\xb3 ir agroekosistem\xc5\xb3 augalijai bei darnaus vystymosi klausimais._NEWLINE_Mokslinio \xc5\xbeurnalo \xe2\x80\x9eAplinkos tyrimai, in\xc5\xbeinerija ir vadyba\xe2\x80\x9c vyriausiojo redaktoriaus pavaduotojas, \xc5\xbeurnalo \xe2\x80\x9eMi\xc5\xa1kininkyst\xc4\x97\xe2\x80\x9c redkolegijos narys, \xc5\xbeurnalo \xe2\x80\x9eEstonian Journal of Ecology\xe2\x80\x9c redkolegijos narys.\n_START_SECTION_\nEkspertin\xc4\x97 veikla\n_START_PARAGRAPH_\n2003 m. darbo grup\xc4\x97s parengusios \xe2\x80\x9eNacionalin\xc4\x99 darnaus vystymosi strategij\xc4\x85\xe2\x80\x9c vadovas. Nuo 2004 m. Darnaus vystymosi ekspert\xc5\xb3 komisijos prie Aplinkos ministerijos vadovas. Nuo 2005 m. Nacionalin\xc4\x97s darnaus vystymosi komisijos prie LR Vyriausyb\xc4\x97s narys.\n_START_SECTION_\nVisuomenin\xc4\x97 veikla\n_START_PARAGRAPH_\nAktyvus Lietuvos Persitvarkymo S\xc4\x85j\xc5\xabd\xc5\xbeio dalyvis, 1991\xe2\x80\x931992 m. Lietuvos persitvarkymo s\xc4\x85j\xc5\xabd\xc5\xbeio II seimo narys._NEWLINE_Nepriklausomyb\xc4\x97s atk\xc5\xabrimo laikotarpiu aktyviai dalyvavo Lietuvos \xc5\xbealiosios partijos veikloje, buvo \xc5\xa1ios partijos seni\xc5\xabnas. Lietuvos upi\xc5\xb3 gelb\xc4\x97jimo aljanso \xe2\x80\x9eM\xc4\x97lynasis vingis\xe2\x80\x9c steigiamojo komiteto narys.\n_START_SECTION_\n\xc4\xaevertinimas\n_START_PARAGRAPH_\n2002 m. Valdo Adamkaus premija u\xc5\xbe nuopelnus aplinkosaugai.'